હાલમાં જ જાપાન સાથે જેના માટે કરાર થયા છે તે અમદાવાદ-મુંબઈ વચ્ચે સંભવિત ૨૦૨૩માં દોડનારી બુલેટ ટ્રેનનો જ દાખલો લઈએ તો તેના માટે રૂપિયા ૯૮,૮૦૫ કરોડનો ખર્ચ અંદાજવામાં આવ્યો છે. એક અંદાજ પ્રમાણે બુલેટ ટ્રેન માટે સ્ટેશનો સહિતનું માળખું ઊભું કરવા માટે ત્રણ હજાર હેક્ટર જમીનની જરૂર પડશે. આ પ્રોજેક્ટ માટે અગાઉ રૂપિયા ૬૦ હજાર કરોડનું બજેટ નક્કી કરાયું હતું. જોકે નવી મોંઘવારી પ્રમાણે ગણતરી કરતાં તે વધારીને રૂપિયા ૯૮ હજાર કરોડ કરી દેવામાં આવ્યું છે. નવાઈની વાત એ છે કે, હજુ જે પ્રોજેક્ટ શરૂ થવાનાં કોઈ ઠેકાણાં નથી ત્યાં એનું એક તરફનું સંભવિત ભાડું રૂપિયા ૨,૮૦૦ હશે તેમ પણ સરકારે જાહેર કરી દીધું છે. આ એક પ્રકારની અતિશયોક્તિ જ કહેવાય.